C 79/18
MT
Il-Ġurnal Uffiċjali tal-Unjoni Ewropea
2.3.2023
Rieżami tal-mudelli tal-konsum 8. jirrimarka li l-produzzjoni globali tat-tessuti kważi rduppjat bejn l-2000 u l-2015.
Peress li l-ħwejjeġ jirrappreżentaw l-akbar sehem tal-konsum tat-tessuti tal-UE (81 %), it-tendenza li jintużaw ħwejjeġ għal perjodi dejjem iqsar qabel ma jintremew tkompli tikkontribwixxi għal mudelli mhux sostenibbli u għal xejriet ta’ produzzjoni żejda u konsum eċċessiv;
9. jittama li jkun hemm dejjem aktar mudelli ta’ intervent biex jiġi promoss l-użu sensibbli u sostenibbli tal-materjali tat-tessuti, b’mod partikolari fir-rigward ta’ tipi ta’ lbies li huma aktar probabbli li jintremew mill-konsumaturi qabel tmiem il-ħajja utli tagħhom.
Ċerti azzjonijiet, bħal skemi ta’ skambju (swap schemes), libreriji tal-moda u kampanji ta’ sensibilizzazzjoni, jindirizzaw diversi ostakli marbuta ma’ preġudizzji dwar l-ilbies użat mil-lat ta’ kwalità, iġjene jew diversità tal-prodotti offruti;
10.
jenfasizza l-ħtieġa li tiżdied it-tfittxija għal soluzzjonijiet innovattivi (magni, tagħmir, pjattaformi diġitali) għas-separazzjoni, l-użu mill-ġdid u r-riċiklaġġ tal-iskart tat-tessuti miġbur, kif ukoll għall-ottimizzazzjoni tal-prestazzjoni tal-materjali;
11. jirrimarka li d-domanda tas-suq għal prodotti u servizzi ċirkolari għadha insuffiċjenti u tirrappreżenta ostaklu importanti għall-implimentazzjoni ta’ mudelli ta’ negozju ċirkolari; iħeġġeġ lill-awtoritajiet nazzjonali, reġjonali u lokali biex jaqdu rwol stimulanti billi jimplimentaw strumenti li jappoġġjaw l-adozzjoni ta’ mudelli kummerċjali bbażati fuq kultura ta’ użu minflok sjieda, billi jiddefinixxu regolamenti dwar it-trasport u l-kummerċ ta’ prodotti tat-tessuti (inklużi l-flussi tal-iskart) u billi jippromovu inċentivi regolatorji (bħat-tnaqqis tal-VAT jew l-applikazzjoni tal-prinċipju tar-responsabbiltà estiża tal-produttur) biex jappoġġjaw il-kiri minflok ix-xiri, il-pjattaformi ta’ kondiviżjoni, il-ġbir u l-bejgħ mill-ġdid, u l-ħwienet tal-ħwejjeġ użati, u billi jagħtu importanza mill-ġdid lit-tiswija, l-upcycling u l-manutenzjoni; barra minn hekk jirrikonoxxi wkoll li dawn il-mudelli ta’ negozju jista’ jkollhom impatt pożittiv fuq il-prestazzjoni tas-sostenibbiltà ambjentali fis-setturi tas-saħħa, it-turiżmu, l-akkomodazzjoni u servizzi pubbliċi oħrajn essenzjali;
12. jilqa’ b’sodisfazzjon l-inizjattiva dwar ir-responsabbiltà tal-konsumatur għat-tranżizzjoni ekoloġika (2), u l-istandards tal-UE li jirriżultaw minnha u li se jiżguraw li l-konsumaturi jirċievu informazzjoni fil-ħwienet dwar garanzija kummerċjali tad-durabbiltà tal-prodotti tat-tessuti, kif ukoll informazzjoni rilevanti dwar il-possibbiltà li jissewwew; iħeġġeġ lill-Kummissjoni tkompli taħdem fuq kriterji minimi għat-tipi kollha ta’ dikjarazzjonijiet ambjentali fil-kuntest tal-Inizjattiva għal Asserzjonijiet Ekoloġiċi (3).
Azzjoni biex id-disinn għaċ-ċirkolarità isir realtà mifruxa 13. jirrikonoxxi li d-disinn għal durabbiltà akbar jista’ jtawwal il-ħajja tat-tessuti, l-ilbies, il-ġilda u ż-żraben, u b’hekk inaqqas l-iskart tat-tessuti u l-użu ġenerali ta’ materjali verġni u sustanzi kimiċi; jilqa’ l-ħidma tal-Kummissjoni dwar l-iżvilupp ta’ rekwiżiti vinkolanti tal-ekodisinn speċifiċi għall-prodott biex tiżdied il-prestazzjoni tal-prodotti mis-settur tat-tessuti, tal-ilbies, tal-ġilda u taż-żraben f’termini ta’ durabbiltà, possibbiltà ta’ użu mill-ġdid, possibbiltà ta’ tiswija, riċiklabbiltà minn fibra għal fibra u kontenut obbligatorju ta’ fibra rriċiklata;
14. jisħaq b’konvinzjoni fuq il-ħtieġa ta’ standards komuni ta’ sostenibbiltà, li huma meqjusa essenzjali biex jinvolvu d-ditti fl-evalwazzjoni tal-impatti ambjentali tal-prodotti tagħhom;
15. jilqa’ l-aspetti tal-Istrateġija dwar informazzjoni aktar ċara dwar iċ-ċirkolarità tas-settur tat-tessuti, tal-ilbies, tal-ġilda u taż-żraben u dwar passaport diġitali tal-prodotti bbażat fuq rekwiżiti ta’ informazzjoni obbligatorji dwar iċ-ċirkolarità u aspetti ambjentali oħra; jistieden lill-Kummissjoni tagħmel il-Passaport Diġitali tal-Prodotti (DPP) disponibbli għall-partijiet ikkonċernati u l-konsumaturi kollha, u tinkludi informazzjoni dwar il-kundizzjonijiet tax-xogħol u dwar kif jissewwew u jintużaw mill-ġdid il-prodotti;
16. iqis li l-prinċipji li ġejjin għandhom jiġu segwiti meta jiġu stabbiliti r-rekwiżiti minimi għall-prodotti tas-settur tat-tessuti, tal-ilbies, tal-ġilda u taż-żraben, li l-għan tagħhom għandu jkun li jittejjeb il-bilanċ ekoloġiku totali matul iċ-ċiklu tal-ħajja:
(2) (3)
COM(2022) 143 – Proposta għal Direttiva fir-rigward tal-għoti tas-setgħa lill-konsumaturi għat-tranżizzjoni ekoloġika permezz ta’ protezzjoni mtejba kontra prattiki żleali u permezz ta’ informazzjoni aħjar.
Initiative on substantiating green claims – Environment (Inizjattiva biex jiġu sostanzjati l-asserzjonijiet ekoloġiċi – Ambjent [mhux disponibbli bil-Malti]) – Kummissjoni Ewropea (europa.eu).